钦定古今图书集成/明伦汇编/闺媛典/第073卷 > 王氏女
## 钦定古今图书集成/明伦汇编/闺媛典/第073卷 > 王氏女

按《贵州通志》：王氏女，名伽蓝，石阡人。年十八，许字同
郡庠生杨振，未嫁，随父瑛省外家归，中途遇贼，父老
不能走，被害。执蓝驱之行，蓝厉声骂曰：“吾父为汝害，
恨不啖汝肉，尚从汝耶？”贼强逼之，蓝唾贼面，骂不绝
口，亦被害。太守《余志》为之传。万历五年，祠祀。九年，御
史陈效具题旌表。